**Kino** (russisk: Кино, uttale: [kinoˈ]) var en russisk rockegruppe dannet av Viktor Tsoj i 1981 i Leningrad, Sovjetunionen. Bandet var i starten en del av undergrunnsmiljøet rundt rockeklubben i Leningrad, men markerte seg senere som et av de ledende bandene i Sovjetunionen.
Tsojs død i 1990 utløste en bølge av sorg blant ungdommen i Sovjetunionen og har i ettertid blitt sammenligna med de lignende hendelsene etter John Lennon og Kurt Cobains død i henholdsvis 1980 og 1994.

Historie
--------

Den første utgaven av bandet ble starta i 1981 under navnet *Garin i giperboloidy* (etter Aleksej Nikolaevitsj Tolstojs roman «Giperboloid inzhenera Garina») av Tsoj og Aleksej Rybin på gitar og Oleg Valinskij på trommer. Ettersom at rockemusikk var regna for å være reaksjonær og anti-sovjetisk så holdte bandet i starten konserter i leilighetene til andre musikere, et fenomen i Sovjet-tida kalt kvartirniks, og på rockeklubben i Leningrad. Seinere i 1981 forlot Valinskij bandet etter å ha havna i hæren og kort tid etter holdte de resterende medlemmene den første konserten under navnet *Kino* i Leningrad Rok-Klub.

Våren 1982 spilte bandet inn sitt første album, *45*, med hjelp av Boris Grebensjtsjikov fra bandet Akvarium som spredte albumet i undergrunnsmiljøet i Sovjetunionen. Gjennom Grebensjtsjikov fikk bandet kontakt med Aleksandr Titov, bassgitarist i Akvarium, som skulle bistå bandet på konserter og innspillinger. I 1983 slutta Rybin i bandet etter uenigheter med Tsoj samtidig som gitarist Jurij Kasparjan og trommeslager Georgij Gurjanov ble henta inn. Med utgivelsen av sitt neste album *Natsjalnik Kamtsjatki* (Mesteren av Kamtsjatka) i 1984 debuterte de nye medlemmene og bandet definerte for alvor stilen sin.

Albumet stod i sterk kontrast til deres foregående plate med en lyd inspirert av britisk post-punk som Joy Division og The Cure. I den årlige bandkonkurransen i Leningrad Rok Klub i mars 1985 vant Kino førsteplass noe som befesta deres posisjon i den russiske rockescenen. Kino begynte så arbeidet på sin neste plate *Eto Ne Ljubov...* (Dette er ikke kjærlighet...). Albumet førte bandet i ei mer melodisk retning og de mer dystre elementene fra *Natsjalnik Kamtsjatki* var borte. Samtidig ble de overvåkninga av rockemiljøet stoppa under reformene innført av Mikhail Gorbatsjov og Kino tok for første gang steget ut fra undergrunnen. Kino ga ut *Notsj* (Natt) i januar 1986 til større suksess enn deres tidligere album, mye takka være Tsojs opptreden på russisk-TV samme år med låta «Peremen» («Endringer»). Før den fjerde årlige festivalen i Leningrad Rok-Klub våren 1986 slutta Aleksandr Titov som fant det stadig vanskeligere å kombinere rollen som bassist i både Akvarium og Kino. Titov ble erstatta av Igor Tikhomirov fra kunstrock-bandet Dzjungli (Jungel) og bandet fikk for første gang en permanent bassist.

Seks av låtene fra *Notsj* ble inkludert på samlinga *Red Wave: 4 Underground Bands from the USSR*, satt sammen av den amerikanske musikeren Joanna Stingray som smugla ut opptakene av bandene og ga de ut i USA sommeren 1986. Denne sommeren gjorde Kino opptak for kortfilmen *Konets kanikul* i Kiev som inneholder tidlige versjoner av låter som skulle havne på bandets neste album. Tsoj deltok i dokumentaren *Rok* sammen med andre musikere fra det russiske rockmiljøet den samme sommeren og spilte låta «Peremen» i avslutningscenen i filmen *Assa* som ble spilt inn i slutten av 1986.

Etter flere avbrutte innspillingsforsøk gjort av bandet i 1986 begynte bandet å spille inn oppfølgeren til *Notsj*, *Gruppa krovi* (Blodtype), våren 1987. Albumet ble spilt inn delvis i hjemmestudioet til Gurjanov og i et profesjonelt musikkstudio over en periode på ett år. Tsoj deltok under innspillinga av albumet på filmen Igla og dro våren 1987 til Almaty der filminga fant sted.

Medlemmer
---------

Muren i Arbat, Moskva som på folkemunne er kalt for *Viktor Tsoj-muren*, har etter Tsojs død fungert som en samlingsplass for Kino-tilhengere.
* Viktor Tsoj (Виктор Цой) – vokal, gitar (1981-1990)
* Jurij Kasparjan (Юрий Каспарян) – gitar (1983-1990)
* Igor Tikhomirov (Игорь Тихомиров) – bass (1986-1990)
* Georgij Gurjanov (Георгий Гурьянов) – trommer (1983-1990)

### Tidligere medlemmer

* Aleksandr Titov (Александр Титов) – bass (1983-1986)
* Aleksej Rybin (Алексей Рыбин) – gitar (1981-1983)
* Oleg Valinskij (Олег Валинский) – trommer (1981)

Diskografi
----------

### Studioalbum

* **45** (1982)
* *Natsjalnik Kamtsjatki* (Mesteren av Kamtsjatka) (1984)
* *Eto Ne Ljubov...* (Dette er ikke kjærlighet...) (1985)
* *Notsj* (Natt) (1986)
* *Gruppa Krovi* (Blodtype) (1988)
* *Zvezda Po Imeni Solntse* (Ei stjerne kalt sola) (1989)
* *Tsjornyj Albom* (Det svarte albumet) (1990)

### Samleplater og demoer

* *Neizvestnyje Pesni Viktora Tsoj* (Ukjente sanger av Viktor Tsoj) (1982)
* *46* (1983)
* *Red Wave: 4 Underground Bands from the USSR* (1986)
* *Poslednij Geroj* (Den siste helten) (1989
* *Istorija Etogo Mira* (Historien om denne verdenen) (2000)
* *Kino v Kino* (Kino på kino) (2002)
* *Poslednije Zapisi* (De siste innspillingene) (2002

### Konsertalbum

* *Kontsert v Rok-Klube* (Konsert på Rok-Klube) (1985)
* *Kontsert v Dubne* (Konsert i Dubne) (1987)
* *Akustitsjeskij Kontsert* (Den akustiske konserten) (1988)

Referanser
----------

1. ↑  .
2. ↑  Jaszi, Sabrina og Huey, Steve. «Kino > Biography» **(engelsk)**. All Music Guide. Besøkt 7. juli 2009. CS1-vedlikehold: Flere navn: forfatterliste (link)[*død lenke*]
3. ↑  «Kino.step.lv: Kort biografi» **(russisk)**. Besøkt 8. juli 2009. [*død lenke*]
4. 1 2  «Kino.step.lv: Detailjert biografi, del 1» **(russisk)**. Besøkt 8. juli 2009. [*død lenke*]
5. 1 2  «Viktor Tsoy and Kino - A Legend: Biography/chronology» **(engelsk)**. Besøkt 7. juli 2009.
6. ↑  «Allkino.narud.ru:Biografi: Gruppa krovi» **(russisk)**. Besøkt 8. juli 2009.
7. ↑  «Kinoman.net: Gruppa krovi» **(russisk)**. Besøkt 7. juli 2009.

Eksterne lenker
---------------

* (ru) Offisielt nettsted Rediger på Wikidata

* (en) Kino (band) – kategori av bilder, video eller lyd på Commons Rediger på Wikidata
* (en) Kino på Apple Music Rediger på Wikidata

* (en) Kino på Discogs Rediger på Wikidata

* (en) Kino på MusicBrainz Rediger på Wikidata

* (en) Kino på Spotify Rediger på Wikidata

* (en) Kino på Songkick Rediger på Wikidata

* (en) Kino på Last.fm Rediger på Wikidata

* (en) Kino på AllMusic Rediger på Wikidata
* Viktor Tsoy and Kino – A Legend, hyllestside på engelsk.

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** MusicBrainz **·** Discogs **·** AllMusic
 |